 Proza - : - Cetatea zanelor de Mihaela Rascu : - Cetatea zanelor de Mihaela Rascu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Turnul... (Proza) > Apa... (Personale) > Marionete ... (Poezie) > inimi de... (Articol) > Sculptor... (Articol) > Am sa te... (Poezie) > intelesul... (Personale) > Cromatica... (Articol) > invitatie... (Personale) > Uniti si... (Articol) > Printul... (Proza) > Din polenul... (Articol) > Gandirea... (Personale) > Stapanul... (Proza) > Mureseni la... (Articol) > Mos Nicolae... (Poezie) > Parfumul... (Personale) > Contractul ... (Proza) > Festivalul... (Personale) > Aura... (Articol) > Jurnal de... (Personale) > Vadul... (Proza) > Dinspre... (Articol) > Printul... (Proza) > Pasi prin... (Articol) > De Paste ... (Poezie) > Trofeul ... (Proza) > Planul ... (Personale) > Vine... (Poezie) > Poveste din... (Proza) > Poveste din... (Proza) > Scrisoare... (Personale) > Saniuta ... (Poezie) > Sub crucea... (Poezie) > Povestea... (Proza) > Romania-pri... (Personale) > Fulgusorul... (Poezie) > Omul de... (Poezie) > Jucausa ... (Poezie) > Pompei ... (Proza) > "Nu va... (Personale) > La scoala ... (Poezie) > amurg ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14110257 index.html' > Vizionari: 1219 > Cetatea zanelor proza [ ] dupa o legenda din Muntii Apuseni - Detunata - - - - - - - - - - - - - - - - - - - - - - - - - de Mihaela Rascu [MyMosys ] 2017-07-12 | | A fost odata, pe vremea cand muntii atingeau cerul cu coamele lor si raurile scormoneau adancurile pamantului pana-n miezul lui, o cetate strasnica, ridicata in varful unei stanci atat de inalte incat nimeni nu se putea lauda ca stia unde se termina. Aceasta cetate era locuita de zane, una mai frumoasa ca alta, una mai viteaza ca alta si una mai iscusita ca alta. Nimeni nu stia de unde aparusera aceste zane si de ce isi ridicasera cetatea tocmai acolo, dar se vorbea ca muntii aceia pe care se afla stanca cu cetatea erau plini de aur. Cum altfel se explica bogatia de vite care pasteau pasunile din jurul cetatii sau belsugul care incepu a curge pe acele meleaguri imediat ce zanele pusesera piciorul pe ele? in acel tinut al zanelor, in care ploile erau calde si bogate si umpleau pamantul de roade iar soarele vizita cu drag livezile ingreunandu-le de poame, locuiau si oameni, de buna seama, dar nu orice fel de oameni. Acesti oameni erau harnici, curajosi, puternici si, mai ales, pasnici. Nu le deranjau pe zanele din cetate, caci oricum nu le cunosteau graiul si nici nu se atingeau de bogatiile lor, chiar de se mai intampla cateodata ca vreo zana iesita la scaldat sa-si uite pe langa izvoare vreunul dintre straiele cusute cu fir de aur sau podoabele cu care isi primeneau parul sau trupul. Mai mult, incepura chiar sa aiba grija de turme si de cirezi, sa lucreze mai cu ravna pamantul, vazand ca zanele n-au nimic impotriva sa le dea o mana de ajutor ca traiul sa le fie mai bun. Asa cum se intampla de obicei cu lucrurile nemaivazute si nemaiintalnite, vestea frumoaselor zane si a cetatii lor de aur din varful stancii se duse ca vantul in intreaga lume. Nu trecu deci mult timp pana cand primul imparat dornic de inavutire calca cu oaste acele meleaguri. Se adunara locuitorii la sfat si pornira cu mic cu mare sa le tina piept vrajmasilor. Zanele nu statura mult pe ganduri si se alaturara lor, luptand cu vrednicie pana ce toti strainii fura alungati din tinut. Dar o astfel de izbanda nu facu decat sa sporeasca si mai mult faima zanelor. Printre toti regii si imparatii dornici sa cucereasca cetatea de aur a zanelor, se afla si unul tare viclean, imparatul Cremene, care, vazand ca cetatea de aur nu putea fi cucerita si ca zanele luptau mai strasnic decat orice ostean, trimise dupa o vrajitoare iscusita. - Vreau sa stiu cum as putea sa cuceresc cetatea de aur a zanelor, ii spuse el femeii, pentru asta, am sa iti dau orice rasplata vei cere! Vrajitoarea bolborosi ce bolborosi peste globul ei magic de cristal, presara fierturi peste fierturi peste bagheta magica cu care facu semne peste semne, dar tot nu reusi sa afle secretul cuceririi cetatii de aur. - Maria Ta, zise in cele din urma aceasta, puterile mele sunt intrecute de cele pe care le are Hara, cea mai batrana si mai spurcata vrajitoare. Te pot duce la ea, caci niciodata nu iese din vizuina in care traieste. Zis si facut. Merse Cremene la Hara, care il privi cu singurul ei ochi teafar ascuns de latele soioase care fusesera candva parul ei si il impunse cu toiagul noduros de care se sprijinea, drept in piept: - Am sa iti spun tot ce stiu, dar vreau sa imi aduci ca rasplata inima reginei zanelor. Se invoi imparatul fara sa clipeasca, nerabdator sa afle cum puteau fi inrobite zanele. - Afla atunci ca in celalalt capat al lumii traiesc uriasii, singurii care ar putea si ar indrazni sa le tina piept zanelor. Nu cu mult timp in urma a fost un razboi crancen intre ei, caci Uriasul Uriasilor a mancat o intreaga cireada de vite care apartinea reginei zanelor. Zanele i-au batut si i-au alungat pe toti uriasii la capatul lumii, dar Uriasul Uriasilor a promis razbunare. Cu ajutor din partea lui si cateva dintre vrajile mele, cetatea de aur a zanelor ar putea fi cucerita. Se bucura Cremene si se pregati de drum caci nimic nu il mai putea tine acum departe de bogatiile din cetatea zanelor. Uriasul Uriasilor se invoi de indata sa il ajute, bucuros si el ca daduse de urma vrajmaselor sale si, impreuna, calauziti si protejati de vrajile Harei, patrunsera pe nesimtite, miseleste, in cetatea de aur. Zanele se odihneau dupa o zi de munca trudnica asa incat, pana sa se dezmeticeasca, erau cu toate inlantuite iar cetatea lor inrobita. innebunit de stralucirea aurului si a bogatiilor aflate la tot pasul, Cremene uita pe moment de promisiunea facuta Harei de a-i duce inima reginei zanelor. Cand isi mai veni in fire si o cauta printre zane, afla ca Uriasul Uriasilor o urcase in spinarea lui si se facuse nevazut cu ea, mai gaseste-i de poti, caci nici la capatul lumii si nici in alta imparatie nu mai fusesera vazuti de atunci. Nu-i mai ramase deci imparatului Cremene decat sa puna osteni la panda pe toate drumurile ce duceau la cetatea zanelor, gata sa prinda pe oricine se apropia de aceasta, ca era urias, zana sau vrajitoare. in acest timp, Uriasul Uriasilor, a carui inima era insetata de razbunare, o inchisese pe Zorica, regina zanelor, intr-o stanca, de unde aceasta nu avea cum sa mai vada lumina soarelui si nici sa mai auda cantecul pasarilor. Planse Zorica zile si nopti in sir dupa cetatea ei frumoasa, dupa viata ei plina de stralucire si pace, pana ce lacrimile i se adunara formand un izvor de clestar care gasi in cele din urma o cale de a iesi din adancul rece si intunecat si de a curge pana la poalele cetatii de aur. Privind-o pe zana asa cum statea in salasul ei din stanca cu ochii stralucind de lacrimi si parul lung, greu, din impletitura caruia incepusera sa se ofileasca si sa cada flori cu parfum ametitor, uriasul isi aminti cum fusese nu demult sagetat de drag si dor pentru ea. Cat era de frumoasa regina zanelor! El nu stiuse cum sa-i atraga atentia altfel decat inghitindu-i o intreaga cireada de vite, semn clar al puterii lui. Candva, Uriasul Uriasilor nadajduise ca, asa puternic si chipes cum era, avea sa prinda si Zorica drag de el si sa-l ia de barbat caci oricine stie ca o zana isi alege singura barbatul nu se lasa aleasa. Regina zanelor, insa, se suparase amarnic pentru pierderea vitelor, isi adunase oastea de zane si, curand, vestea pedepsirii uriasilor zburase ca vantul in lungul si-n latul pamantului, spre marea lor rusine. Cum ar fi putut trece peste asa o mare suparare un urias ? Asa se face ca Hara astepta mult si bine ca imparatul Cremene sa-i aduca inima reginei zanelor. Furioasa, isi chema cele doua pisici negre, fiecare mai mare decat un cal, poruncindu-le sa-l aduca imediat pe Cremene la ea. iata, deci, ca imparatul nu apuca sa se bucure destul de bogatiile zanelor ca se si trezi intr-o noapte ridicat din pat de doua nametenii cu ochi de jar care-l purtara drept in vizuina Harei. Privindu-l rautacios cu singurul ei ochi, vrajitoarea facu semn pisicilor sa ramana sa il pazeasca de-a stanga si de-a dreapta lui. - Asa ne-a fost vorba, imparate? Se grabi Cremene sa-i spuna cum fugise Uriasul Uriasilor cu Zorica in spinare inainte ca el macar sa-si dea seama. - Primul si primul lucru pe care trebuia sa-l faci era sa-mi aduci inima reginei zanelor, nu sa te scalzi in bogatii! Strigatul vrajitoarei trezi cativa lilieci care isi luara zborul din vagauna, dupa ce il lovira pe imparat cu aripile si ghearele peste fata. Acum, pana iti vei tine cuvantul, iti vei pierde infatisarea aceasta trufasa. Nici una, nici doua, batrana vrajitoare il transforma pe Cremene intr-un sobolan. - Asa vei putea cauta si pe pamant si pe sub pamant, pana o vei gasi pe regina zanelor. iti vei recapata infatisarea numai cand si daca imi vei aduce inima ei. sobolanul pleca deci in cautarea reginei zanelor. Nu fu prea greu sa ia urmele uriasilor, dar Uriasul Uriasilor nu era alaturi de supusii sai. Ramase Cremene vreme de cateva zile in tabara uriasilor si rabdarea ii fu rasplatita in cea de-a cincia zi, cand Uriasul Uriasilor aparu singur, purtand pe umeri zece mistreti si zece ursi. incinsera uriasii o petrecere cum nu s-a mai vazut, care dura trei zile si trei nopti. in a patra zi, pe cand toti uriasii dormeau dusi, Uriasul Uriasilor parasi tabara. sobolanul se agata pe intuneric de cizma lui dreapta, caci uriasul pasea cu un picior pe un munte, cu celalalt pe altul, apoi cu unul intr-o padure si cu celalalt in alta, de se cutremura pamantul din temelii. Cand Uriasul Uriasilor se opri in dreptul unui izvor, sobolanul era deja ametit si aluneca in iarba lipsit cu totul de vlaga. Auzi un pocnet grozav si vazu inmarmurit cum uriasul deschide cu mainile goale stanca din care izvora apa cristalina. Mare fu mirarea sobolanului sa o vada inchisa in stanca pe regina zanelor, palida, plansa si totusi neasemuit de frumoasa. isi lua imediat labele la spinare si nu se opri decat in vizuina Harei. - Asa deci, isi freca mainile incantata vrajitoarea, regina zanelor e inchisa in stanca? Acum imi voi recapata tineretea si frumusetea! Am sa-i inghit inima inainte de a se raci. - Nu uita de infatisarea mea, se milogi sobolanul, nu mai pot umbla cu picioarele astea scurte si mi-e foame! - Ai sa astepti si tu asa cum am asteptat si eu! Ani si ani de batranete si uratenie au trecut peste mine pana sa reusesc sa pun mana pe o regina a zanelor. Astazi am sa ies din vizuina mea dupa trei sute de ani de izolare. Trebuie sa ma pregatesc! Nestiind ce i se pregateste Zoricai, Uriasul Uriasilor isi vazu de treburile lui dupa ce inchise la loc stanca in care o tinea prizoniera. Pleca la vanatoare, iar pasii il purtara fara sa vrea tocmai in tinutul in care se afla cetatea zanelor. Pomii, nu demult plini de roade, acum se uscau unul cate unul, din cirezile de vite rotofeie nu mai ramasesera decat o adunatura de animale numai piele si oase, iar din oamenii aceia curajosi, frumosi si veseli care se intovarasisera cu zanele, nu mai vedeai decat umbre strecurandu-se tematoare pe dupa casele odata frumoase, acum darapanate si inconjurate de buruieni. Numai paraul format de lacrimile reginei zanelor mai stralucea la poalele cetatii in amintirea zilelor pline de belsug si pace de odinioara. inima uriasului tresari, cuprinsa de remuscari. Uriasul Uriasilor se apleca, lua in causul palmei apa din paraul lacrimilor si o sorbi incet. Pana si lacrimile Zoricai erau dulci, gandi uriasul simtind ca il cuprinde un dor si mai aprig decat cel dinainte de razboiul cu zanele. Hotarand pe loc sa ii dea drumul reginei, Uriasul Uriasilor porni cu graba sa se intoarca la stanca in care o tinea prizoniera. Mare ii fu mirarea cand, ajuns in locul izvorului, vazu ca stanca lipsea iar apa secase. Nu trecu mult pana sa-si dea seama ca la mijloc era o vrajitorie si ca numai Hara putea fi vinovata pentru disparitia stancii in care era inchisa Zorica. Cuprins de furie, din zece pasi, uriasul ajunse la vizuina vrajitoarei. - Hara! striga de se prabusira zece paduri in jurul lui. Ai luat ceva ce imi apartine! - Pleaca sau te transform in piatra, se auzi vocea ascutita a vrajitoarei, ma pregatesc sa devin tanara si frumoasa! Uriasul Uriasilor nu se sperie cu una cu doua. Ridica pumnul si lovi in mijlocul adapostului batranei, doborandu-l cu totul. Apuca stanca, o deschise, o elibera pe Zorica si o inchise pe Hara in locul ei, inainte ca vrajitoarea sa isi poata arunca asupra lui blestemele. Esti libera, ii sopti apoi reginei zanelor, si iarta-ma daca poti! Nu am nici o scuza decat mandria mea ranita, caci sufletul meu a fost inrobit de frumusetea, bunatatea si vitejia ta. Zicand acestea, pleca cu umerii adunati, ca si cand ar fi purtat pe ei cea mai grea povara din lume. Se intoarse la uriasii sai, in celalalt capat al pamantului si se cufunda in tristete, incercand sa uite chipul Zoricai, lucru nu prea lesne, caci din toate partile pornira sa umble din nou vestea despre cetatea neasemuita a zanelor, care, odata cu intoarcerea reginei lor, se pare ca devenise si mai bogata si mai stralucitoare decat inainte. Uneori, uriasul se apropia de tinutul acela cat sa poata vedea pasunile luminoase, vitele grase, livezile bogate si sa asculte oamenii cantand serile in jurul focului in timp ce isi depanau povestile despre zane si mai ales despre neasemuita lor regina. Cu totii asteptau noaptea de Sanziene in care zanele aveau sa iasa din cetatea lor si sa-si aleaga soti. Uriasul Uriasilor se intrista si se intorcea la ai sai cu inima mai grea decat o avusese vreodata, intelegand ca dupa acea noapte, nu va mai cuteza macar sa se apropie de cetatea in care Zorica si alesul ei aveau sa traiasca o viata plina de belsug si pace. Tocmai de aceea, in noaptea de Sanziene, se retrase in cea mai adanca pestera din cel mai inalt munte, ca sa nu mai auda cantecele dulci ale zanelor, si sa nu mai simta mirosul florilor impletite in parul lor, care ajungeau purtate de vant in toate colturile pamantului. in bezna ascunzatorii sale, cu toate ca era hartuit de ganduri, reusi in cele din urma sa adoarma. i se paru ca o viseaza pe Zorica, mai frumoasa decat o stia, apropiindu-se de el cu parul numai fir aurit si maci stralucitori, cu ochii plini de lumina bucuriei si zambetul larg, intinzand bratele spre el si mangaindu-l pe obraz. - Te-am ales pe tine, ii spunea in vis, tu esti alesul meu! Uriasul Uriasilor se trezi brusc si sari direct in picioare la astfel de minunatie de vis. si ce sa vezi? Visul era chiar aievea, caci, in fundul pesterii, raspandind lumina cu intreaga ei faptura era chiar Zorica, insotita de un alai neasemuit de zane, una mai frumoasa ca alta si una mai gatita ca alta. Se ciupi uriasul de brat cat putu de tare. - Au! Nu visez! - Nu visezi, rase Zorica, am venit dupa tine! Vrei sa locuiesti si sa domnesti alaturi de mine in cetatea zanelor? Nu trebuie sa va mai spun ce a raspuns uriasul. Rasul lui se auzi pana in fundul marilor si al oceanelor, tulburandu-l pe regele acestora. - Ce se intampla? isi intreba acesta pestii, in timp ce se straduia sa domoleasca valurile ridicate pana la cer. - Regina zanelor l-a ales pe Uriasul Uriasilor de sot, Maria-Ta! Regele marilor si oceanelor batu din palme: -Negresit trebuie sa iau parte la nunta lor! Sa mi se pregateasca cea mai buna caleasca! Asa se pomenira zanele cu cetatea lor neasemuita plina de oaspeti de soi si de daruri care mai de care mai pretioase. Veselia cuprinse intreg tinutul si nu bag mana in foc ca petrecerea s-a incheiat pana in ziua de azi. Baba Hara a ramas inchisa pe vecie in stanca si nu a mai putut face niciodata vraji, iar Cremene a ramas pentru tot restul zilelor sale sobolan, insa nimeni nu le-a simtit lipsa. | index 'pageview'); 